Роден е в Охрид. В 1907 година завършва с двадесет и втория випуск Солунската българска мъжка гимназия. Завършва право и работи като учител. Кацков става революционер и влиза в редиците на ВМОРО. При избухването на Балканската война в 1912 година е доброволец в Македоно-одринското опълчение в Сборна партизанска рота на МОО. След освобождаването на Охрид от сърбите, влиза в установеното временно българско управление. Взема участие в Охридско-Дебърското въстание в 1913 година срещу новите сръбски власти като един от организаторите на въстанието от ВМОРО.